hy en hy hy hy hy hy hy hy hy hy hy hy hy nl hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
10 ռուս գրողի 10 տարօրինակություն
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
Հանճարները հաճախ հանճարեղ են նաև իրենց տարօրինակությունների մեջ։ Խոսենք դրանցից մի քանիսի մասին:
► Նիկոլայ Գոգոլը չէր սիրում լուսանկարվել և երբ նրան փորձում էին նկարահանել, նա սկսում էր ծամածռվել կամ ծածկել դեմքը։ Այդ պատճառով նա անցանկալի հյուր էր դարձել շատ տներում։
► Երբ Չեխովը տեղափոխվեց Յալթա, նրա երկրպագուհիները նույնպես գնացին Ղրիմ։ Նրանք ամեն տեղ հետևում էին գրողին՝ ակնկալելով գրավել նրա ուշադրությունը։ Այս կանանց «Անտոնովկա» էին անվանում։
► Ալեքսանդր Կուպրինը, մեկ անգամ որևէ նոր օծանելիքի հոտը առնելուն պես, կարողանում էր ճշգրիտ նշել դրա բոլոր բաղադրիչները:
► Պուշկինը բարդույթավորվում էր կնոջ բարձր հասակից: Վերջինս 10 սանտիմետր ավելի բաձրահասակ էր Պուշկինից, ուստի երբ նրանք միասին միջոցառումների էին գնում, Ալեքսանդր Սերգեևիչը փորձում էր կնոջից որոշակի հեռավորության վրա գտնվել։
► Այրվող նավից փախչելու ժամանակ Տուրգենևը մի կողմ էր հրել իր ճանապարհին հանդիպող կանանց ու երեխաներին և նույնիսկ փորձել էր կաշառել նավաստիներից մեկին։ Հետագայում նա՝ ամաչելով իր արարքից՝ որպես ապաշխարության նշան ներառել է այդ դրվագը իր «Հրդեհը ծովում» նովելում։
► Կռիլովի անփութությունն ու ծուլությունը քաջ հայտնի էին նրա ծանոթներին։ Պատրաստվելով պալատական դիմակահանդեսին՝ նա ընկերներից խորհուրդ է հարցրել, թե ինչ տեսքով ներկայանա միջոցառմանը և ստացել է այս պատասխանը՝ «Դու, Իվան Անդրեևիչ, լվացվի՛ր և սանրի՛ր մազերդ և քեզ ոչ ոք չի ճանաչի»։
► Մայակովսկին ատում էր կետադրական նշանները, շփոթվում դրանց մեջ և հաճախ ուղղակի անտեսում էր դրանք։
► Ցանկանալով ամուսնանալ որպես ազնիվ մարդ՝ հարսանիքից առաջ Լև Տոլստոյը հարսնացուին է տվել իր անձնական օրագրերը, որոնցում ամփոփված էր գրողի ամբողջ կյանքը` ներառյալ նրա բուռն անցյալը, մոլախաղերով տարվածությունը և արատավոր հարաբերությունների մասին մանրամասները։ Կարդացածը այնպես էր գամվել Սոֆյա Անդրեևնայի հիշողության մեջ, որ թունավորել էր ո՛չ միայն նրա հարսանեկան տոնակատարությունը, այլ նաև՝ ողջ հետագա կյանքը:
► Հետաքրքրական է, որ գիտական ​​շրջանակներում Վլադիմիր Նաբոկովը հիմնականում հայտնի է ոչ թե որպես գրող, այլ որպես ականավոր լեպիդոպտերիստ՝ թիթեռների մասնագետ: Որոշ ժամանակ նրա եկամուտի աղբյուրը հիմնականում  հետազոտություններն էին, և ոչ թե ստեղծագործական գործունեությունը։
► Հանճարներից շատերը հոգեկան խանգարումներ են ունեցել, բայց Լերմոնտովի ընտանիքը կարծես թե դրանք բոլորը մեկ տեղում է հավաքել. նրա պապը տառապում էր դեպրեսիայով, ինչի հետևանքով ինքնասպանություն է գործել, մայրը վատառողջ էր և սրված նյարդայնությամբ էր տառապում, հայրը հաճախ ուժգին զայրույթի նոպաներ էր ունենում և աչքի էր ընկնում դաժանությամբ, իսկ գրողի մի շարք հարազատներին շիզոիդ և շիզոտիմիկ հոգեկան խանգարումներ էին վերագրում։
© Նյութի հեղինակ՝ Սեդա Գրիգորյան
Հետաքրքիր փաստեր Նիկոլայ Գոգոլ Անտոն Չեխով Ալեքսանդր Կուպրին Ալեքսանդր Պուշկին Իվան Տուրգենև Իվան Կռիլով Վլադիմիր Մայակովսկի Լև Տոլստոյ Վլադիմիր Նաբոկով Միխայիլ Լերմոնտով
Դիտեք ավելին Հետաքրքրի մասին բաժնում
Վահան Տերյան «Աշնան երգ»
Էքզյուպերիի 5 գիրք, որոնք թարգմանվել են հայերեն
Առակ տղայի և ծառի մասին
Խորխե Լուիս Բորխես «Որոշ ժամանակ անց»
Լև Տոլստոյ «Պատերազմ և Խաղաղություն»
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS